Linja 3 (Ateenan metro)

Linja 3 () on Ateenan metron linja, joka kulkee Pireuksesta Ateenan keskustan kautta Ateenan kansainväliselle lentoasemalle. Linjan tunnusväri asemilla ja kartoissa on sininen.

Metrolinjan pituus on 46,5 kilometriä. Sen varrella on 23 varsinaista metroasemaa ja neljä metro-/proastiakós-asemaa. Linjan ensimmäinen osuus avattiin vuonna 2000. Metrolinja kulkee suunnilleen länsi-itäsuunnassa Ateenan metropolialueen lounaisista esikaupungeista keskustan kautta itäisiin esikaupunkeihin ja lentoasemalla olevalle asemalle Aerodrómio. Linja risteää Linjan 1 kanssa Pireuksen ja Monastirákin asemilla ja Linjan 2 kanssa Sýntagman asemalla.

 Historia 
pienoiskuva|vasen|Evangelismóksen metroasemaa.

Linja 3 kehittyi Linjasta 2, jonka oli alun perin tarkoitus haarautua Sýntagma-aukiolta kahteen suuntaan. Toinen näistä haaroista muuttui kuitenkin suunnitelmissa erilliseksi linjaksi, jonka piti alkuperäisten suunnitelmien mukaan kulkea Aigáleosta Gérakakseen. 1980-luvun lopulla hyväksyttiin osuuden Kerameikós – Ethnikí Ámyna rakentaminen. Myöhemmin linjaa päätettiin jatkaa lentokentälle saakka. Erillisen radan rakentaminen ei kuitenkaan ollut kannattavaa, joten loppuosassa rata päätettiin yhdistää junarataan.

Metrolinjan ensimmäinen osuus Sýntagma – Ethnikí Ámyna avattiin 28. tammikuuta 2000. Välillä Monastiráki–Sýntagma rakennustöissä oli suuria hidasteita sekä maaperän laadun että lukuisten antiikin aikaisten arkeologisten löydösten vuoksi. Osuus avautui lopulta vuonna 2003. Tämän jälkeen linjaa laajennettiin sekä itään lentoasemalle että länteen Agía Varváraan (asema Agía Marína). Yhteys lentoasemalle avautui aivan Ateenan olympialaisten alla 30. heinäkuuta 2004.

Linjan noin 7,6 kilometriä pitkän laajennuksen Agía Marínan asemalta Pireukseen rakennustyöt alkoivat vuonna 2012 ja se valmistui vuonna 2022. Laajennus yhdisti Pireuksen sataman lentoasemaan suoralla metrolinjalla, kun aiemmin linjaa oli täytynyt vaihtaa Monastirákin asemalla. Laajennuksen ensimmäiset kolme asemaa Agía Varvára, Korydallós ja Níkaia avattiin 7. heinäkuuta 2020, ja viimeiset kolme asemaa Maniátika, Pireus ja Dimotikó Théatro 10. lokakuuta 2022.

 Asemat 

  Nimi Alueyksikkö Yhteydet Avattu  1 Dimotikó Théatro Δημοτικό Θέατρο Pireus 20px|link=Ateenan raitiotieliikenne 20px|link=Ateenan raitiotieliikenne 10. lokakuuta 2022  2 Pireus Πειραιάς 20px|link=Linja 1 (Ateenan metro) 48px|link=Proastiakós  3 Maniátika Μανιάτικα   4 Níkaia Νίκαια  7. heinäkuuta 2020  5 Korydallós Κορυδαλλός   6 Agía Varvára Αγία Βαρβάρα Länsi-Ateena  7 Agía Marína Αγία Μαρίνα  14. joulukuuta 2013  8 Aigáleo Αιγάλεω  26. toukokuuta 2007  9 Elaiónas Ελαιώνας   10 Kerameikós Κεραμεικός Keski-Ateena  11 Monastiráki Μοναστηράκι 20px|link=Linja 1 (Ateenan metro) 22. huhtikuuta 2003  12 Sýntagma Σύνταγμα 20px|link=Linja 2 (Ateenan metro) 20px|link=Ateenan raitiotieliikenne 20px|link=Ateenan raitiotieliikenne 28. tammikuuta 2000  13 Evangelismós Ευαγγελισμός   14 Mégaro Mousikís Μέγαρο Μουσικής   15 Ampelókipoi Αμπελόκηποι   16 Panórmou Πανόρμου   17 Katecháki Κατεχάκη   18 Ethnikí Ámyna Εθνική Άμυνα Pohjois-Ateena   19 Cholargós Χολαργός  23. heinäkuuta 2010  20 Nomismatokopeío Νομισματοκοπείο  2. syyskuuta 2009  21 Agía Paraskeví Αγία Παρασκευή  30. joulukuuta 2010  22 Chalándri Χαλάνδρι  24. heinäkuuta 2004  23 Doukíssis Plakentías Δουκίσσης Πλακεντίας 48px|link=Proastiakós 28. heinäkuuta 2004  24 Pallíni Παλλήνη Itä-Attika 48px|link=Proastiakós 20. syyskuuta 2006  25 Paianía-Kántza Παιανία-Κάντζα 48px|link=Proastiakós 10. heinäkuuta 2006  26 Koropí Κορωπί 48px|link=Proastiakós  27 Aerodrómio Αεροδρόμιο 48px|link=Proastiakós 30. heinäkuuta 2004

 Tekniikka 

Linja 3 on tavallista metrolinjaa itäpäässä Doukíssis Plakentías -asemalle saakka. Siellä linja yhdistyy proastiakós-paikallisjunien käyttämään rautatiehen, joka jatkaa lentoasemalle. Tämän osuuden pituus on 21 kilometriä, ja sillä on neljä asemaa (Pallíni, Paianía-Kántza, Koropí ja Aerodrómio), jotka ovat metrojunien ja paikallisjunien yhteisessä käytössä. Osa Linjan 3 kalustosta toimii kahdella sähköjärjestelmällä (750 V dc ja 25KV ac), niin että kyseiset metrojunat voivat kulkea loppumatkan samoja raiteita yhdessä paikallisjunien kanssa. Osa keskustan suunnasta tulevista junista sen sijaan jää Doukíssis Plakentías -asemalle, eivätkä jatka lentoasemalle saakka.

 Lähteet 

 Aiheesta muualla 

Luokka:Ateenan metro